CELEX: 62018TN0407
Language: bg
Date: 2018-07-02 00:00:00
Title: Дело T-407/18: Жалба, подадена на 2 юли 2018 г. — WP/EUIPO

10.9.2018   
            
            
               BG
            
            
               Официален вестник на Европейския съюз
            
            
               C 319/18
            
         
      Жалба, подадена на 2 юли 2018 г. — WP/EUIPO
      (Дело T-407/18)
      (2018/C 319/21)
      Език на производството: английски
      
         Страни
      
      
         Жалбоподател: WP (представител: H. Tettenborn, адвокат)
      
         Ответник: Европейска служба за интелектуална собственост
      
         Искания на жалбоподателя
      
      Жалбоподателят иска от Общия съд:
      
                  —
               
               
                  Да отмени решението на EUIPO от 6 октомври 2017 г., с което се отказва второ подновяване на договора на жалбоподателя в качеството на срочно нает служител съгласно член 2, буква е) от Условията за работа на другите служители на ЕС (УРДС); и
               
            
                  —
               
               
                  да осъди EUIPO да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага четири основания.
      
                  1.
               
               
                  Първото основание е изведено от това, че с приемането на обжалваното решение EUIPO е нарушила принципа на законност в разрез с релевантните разпоредби от Правилника за длъжностните лица на ЕС и УРДС, по-точно член 56 УРДС и член 110 Правилника, и от това, че за обжалваното решение няма никаква друга правна база.
               
            
                  2.
               
               
                  Второто основание е изведено от това, че с приемането на обжалваното решение EUIPO е нарушила принципа на законност, допуснала явна грешка в преценката и не е изпълнила задължението си за полагане на дължимата грижа.
               
            
                  3.
               
               
                  Третото основание е изведено от това, че с приемането на обжалваното решение EUIPO не се е съобразила с изискванията на Регламент № 45/2001 (1), по-специално с член 27, параграф 1 и параграф 2, буква б) от него.
               
            
                  4.
               
               
                  Четвъртото основание е изведено от това, че с приемането на обжалваното решение EUIPO е нарушила принципа на равно третиране.
               
            
         (1)  Регламент (ЕО) № 45/2001 на Европейския парламент и на Съвета от 18 декември 2000 година относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 2001 г., стр. 1; Специално издание на български език, 2007 г., глава 13, том 30, стр. 142).